Jana Janovljak

Trpinčeva 3, 1000 Ljubljana |(+386) 040 123 123|jana.janovljak@gmail.com

Ljubljana: 23. 2. 2023

Heda Krhlikar

Talilni lonec Evrope

Ljubljanska ulica 13

1000 Ljubljana

Spoštovana gospa Krhlikar,

na spletni strani MojeDelo.com sem zasledila oglas za prosto delovno mesto koordinatorke pri projektu Ljubljana – talilni lonec Evrope. Trenutno sem diplomantka kulturologije na Fakulteti za družbene vede (FDV). V času študija sem preživela leto dni na praksi (Erasmus) v Nici. S skupino mladih iz EU sem sodelovala pri pripravi ter vodenju delavnic na temo Evropske unije ter vodila več delavnic za mlade v Franciji in na Madžarskem. Kot študentka in iskalka zaposlitve se zavedam, kako zelo pomembne so predhodne izkušnje. Ker sem mednarodno aktivna, odlično poznam nastavke projekta Ljubljana – talilni lonec Evrope, kakšni so njegovi cilji in nameni. V okviru enega od projektov, ki ga izvajamo na FDV, sem se udeležila tudi delavnice o migrantih z naslovom 'Mi in oni', namenjeni razbijanju stereotipov in inkluziji. Na delavnici sem sodelovala kot povezovalka oziroma koordinatorka prostovoljstva, zato menim, da bi lahko pridobljene veščine izkoristila tudi kot koordinatorka pri projektu Ljubljana – Talilni lonec Evrope. Takšno delo me izjemno zanima in veseli, zato upam, da bom imela priložnost se osebno predstaviti. V priponki prilagam svoj Europass CV ter kratek predstavitveni video.

Lep pozdrav

Jana Janovljak